Etelä-Karjalan hyvinvointialueen pelastusjohtajan virkaan seitsemän hakemusta

Hakuaika Etelä-Karjalan hyvinvointialueen pelastusjohtajan virkaan päättyi tiistaina 31.5.2022 klo 15:00.

Määräaikaan mennessä hakemuksensa jättivät

Eskelinen Ilkka, palomestari, Porvoo

Henttu Joni, pelastustoimi ja varautuminen -vastuualueen johtaja, Rovaniemi

Herranen Jussi, pelastusylitarkastaja, Rautalampi

Kanerva Jani, riskienhallintapäällikkö, Lappeenranta

Kareinen Jani, pelastuspäällikkö, Lappeenranta

Pylkkänen Tuomas, valmiuspäällikkö, Imatra

Saario Juha, palopäällikkö, Jyväskylä

Rekrytointia valmisteleva työryhmä kokoontuu seuraavan kerran perjantaina 3.6.2022 päättämään jatkosta. Aluehallitus valitsee pelastusjohtajan kesäkuun kokouksessaan.

Pelastusjohtajan virka on tarkoitus täyttää 1.9.2022 alkaen ja virka on vakituinen. Virassa on kuuden (6) kuukauden koeaika.

Pelastusjohtajan keskeisimpänä tehtävänä on johtaa hyvinvointialueen pelastuslaitoksen toimintaa sekä vastata pelastuslaitoksen toiminnallisesta ja taloudellisesta kehittämisestä sekä valvoa, että pelastustoimen tehtävät hoidetaan vahvistetun hyvinvointialuestrategian sekä pelastustoimen palvelutasopäätöksen mukaisesti mahdollisimman tehokkaasti, taloudellisesti ja tarkoituksenmukaisesti. Pelastusjohtaja toimii pelastuslain tarkoittamana Etelä-Karjalan hyvinvointialueen ylimpänä pelastusviranomaisena sekä kokonaisturvallisuudesta vastaavana viranhaltijana.

Pelastusjohtajan viran kelpoisuusvaatimuksena on virkaan soveltuva ylempi korkeakoulututkinto ja pelastuslain 57 §:ssä säädetty pelastustoimintaan osallistuvalta päällystöltä vaadittava pelastusalan tutkinto sekä B-luokan ajokortti. Viran tuloksellinen hoitaminen edellyttää laaja-alaista pelastustoimen tuntemusta ja johtamiskokemusta pelastustoimen tehtävistä, kykyä verkostomaiseen työskentelyyn, oma-aloitteellisuutta, hyvää suullista ja kirjallista esitystaitoa sekä esiintymistaitoa, hyviä vuorovaikutustaitoja, kehittämishalukkuutta sekä tietoteknistä perusosaamista.

Lisätietoja antavat

Helena Puolakka, Etelä-Karjalan hyvinvointialueen hallituksen 1. varapuheenjohtaja, helena.puolakka@luottamus.ekhva.fi, p.  050 495 6000

Etelä-Karjalan pelastuslaitoksen kehittämispäällikkö Heidi Huuskonen, heidi.huuskonen@ekpelastuslaitos.fi, p. 040 358 0168

Etelä-Karjalan hyvinvointialueen hallituksen puheenjohtaja Anneli Kiljunen, anneli.kiljunen@eduskunta.fi, p. 050 511 3123.

Vuoden 2023 alusta lähtien sosiaali- ja terveydenhuollon sekä pelastustoimen järjestämisvastuu siirtyy hyvinvointialueille. Etelä-Karjalan hyvinvointialueen muodostaa Etelä-Karjalan maakunnan alue, jossa asuu hieman alle 127.000 asukasta. Etelä-Karjalan maakunnan muodostavat Imatran, Lappeenrannan, Lemin, Luumäen, Parikkalan, Rautjärven, Ruokolahden, Savitaipaleen ja Taipalsaaren kunnat.

Artikkeli Etelä-Karjalan hyvinvointialueen pelastusjohtajan virkaan seitsemän hakemusta julkaistiin ensimmäisen kerran DEV Etelä-Karjalan hyvinvointialue.